Smernica č. 3/2009-R
z 22. januára 2009,
ktorou sa mení a dopĺňa smernica č. 8/2005-R z 20. júna 2005, ktorou sa určuje postup krajského školského úradu pri potvrdzovaní obce ako školského úradu a posudzovaní odborného zabezpečenia činností obce a samosprávneho kraja ako školských úradov 
v znení smernice č. 4/2008 – R z 18. februára 2008

Gestorský útvar: sekcia regionálneho školstva,  tel.: 59374413  	č. CD – 2009 – 19026/2158-1:911

Ministerstvo školstva Slovenskej republiky podľa § 7 ods. 4, § 10 ods. 13 a § 14 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov ustanovuje:
Čl. 1	
Smernica č. 8/2005 – R z 20. júna 2005, ktorou sa určuje postup krajského školského úradu pri potvrdzovaní obce ako školského úradu a posudzovaní odborného zabezpečenia činností obce a samosprávneho kraja  ako školských úradov v znení smernice č. 4/2008 – R z 18. februára 2008 sa mení a dopĺňa takto:
1.	V článku 2 odseku 1 sa vypúšťa čiarka a slovo „ , učilíšť“.
2.	V článku 5 odseku 2 sa vypúšťajú slová „ a učilištiach“.
3.	Článok 6 odsek 2 znie:
„(2) Krajský školský úrad poskytne finančné prostriedky podľa odseku 1 písm. a) obci a samosprávnemu kraju vo výške 740 € na jedno pracovné miesto mesačne, zvýšené o príslušné odvody podľa odseku 1 písm. b).“.
4.	V článku 6 odseku 3 sa vypúšťajú slová „ a učilištiach“.
5.	V článku 6 odseku 3 sa slová „pätnásť slovenských korún“ nahrádzajú slovami „50 eurocentov“.

Čl. 2	
Účinnosť
Táto smernica nadobúda účinnosť 1. februára 2009.

minister